OpenLLM-France/wikimedia huggingface dataset:
# Omloop van de Vlaamse Scheldeboorden

El Omloop van de Vlaamse Scheldeboorden (lit. Circuit de les ribes flamenques de l'Escalda) era una cursa ciclista d'un sol dia belga que es disputava a Kruibeke, a la província de Flandes Oriental. Creada el 1969, formà part de l'UCI Europa Tour des de 2005. L'última edició es va córrer el 2008. Anteriorment també se la coneixia coma Omloop Wase Scheldeboorden-Bazel-Kruibeke.

## Palmarès

| Any | Vencedor | Segon | Tercer |
| 1969 | Willy In 't Ven | Roger Rosiers | Richard Bukacki |
| 1970 | Jacques Clauwaert | Leen Poortvliet | Jacques Germain |
| 1971 | Giovanni Jiménez | Jos Van Beers | Frans Brands |
| 1972 | Arthur Van De Vijver | Paul Aerts | Willy Scheers |
| 1973 | Ronny Van De Vijver | Albert Van Vlierberghe | Ludo Van Der Linden |
| 1974 | Willy Planckaert | Alex Van Linden | Richard Bukacki |
| 1975 | Dirk Baert | Giovanni Jiménez | Louis Verreydt |
| 1976 | Ludo Peeters | Alfons De Bal | Roger Rosiers |
| 1977 | Alfons De Bal | Eddy Vanhaerens | Danny Clark |
| 1978 | Alfons De Bal | Eddy Verstraeten | Livinus Klaasen |
| 1979 | Dirk Heirweg | Ludo Frijns | Walter Dalgal |
| 1980 | Gerard Blockx | Benny Van Der Auwera | Rudy Cottenies |
| 1981 | Walter Schoonjans | Rudy Matthijs | Eric Van De Perre |
| 1982 | Walter Schoonjans | Benjamin Vermeulen | Wayne Hildred |
| 1983-88 | no disputat |
| 1989 | Jan Bogaert | Corneille Daems | Steve Sefton |
| 1990 | Adrie van der Poel | Danny Neskens | Kurt Onclin |
| 1991 | Danny Neskens | Pascal Elaut | Benny Heylen |
| 1992 | Ludo Giesberts | Brian Holm | Dirk De Wolf |
| 1993 | Niko Eeckhout | Patrick Van Roosbroeck | Corneille Daems |
| 1994 | Nico Emonds | Bruno Risi | Willy Willems |
| 1995 | Wilfried Nelissen | Jans Koerts | Fabio Baldato |
| 1996 | Rudy Verdonck | Sammy Moreels | Matthew Gilmore |
| 1997 | Franky Van Haesebroucke | Adrie van der Poel | Jan Hordijk |
| 1998 | Gert Vanderaerden | Wim Omloop | Tom Steels |
| 1999 | Geert Omloop | Eddy Torrekens | Danny Daelman |
| 2000 | Giampaolo Mondini | Gregory Henderson | Tim Carswell |
| 2001 | Martin Hvastija | Jans Koerts | Stefan van Dijk |
| 2002 | Stefan van Dijk | Ludovic Capelle | Wesley Van Speybroeck |
| 2003 | Chris Peers | Niko Eeckhout | Hendrik Van Dijck |
| 2004 | Stefan van Dijk | Dennis Kraft | Borut Božič |
| 2005 | Niko Eeckhout | Michael Blanchy | Aart Vierhouten |
| 2006 | Danilo Hondo | Denis Flahaut | Baden Cooke |
| 2007 | Steven de Jongh | Jean-Patrick Nazon | Stefan van Dijk |
| 2008 | Wouter Weylandt | Hans Dekkers | Wouter Van Mechelen |

## Referències

* ↑ «Omloop Vlaamse Scheldeboorden (Bel) - Cat.1.1». [Consulta: 31 octubre 2023].

## Enllaços externs

* Palmarès a sitiodeciclismo.net
# Riverdale (Nova Jersey)

Riverdale és una població dels Estats Units a l'estat de Nova Jersey. Segons el cens del 2007 tenia 2.870 habitants.

## Demografia

Segons el cens del 2000, Riverdale tenia 2.498 habitants, 919 habitatges, i 671 famílies. La densitat de població era de 468,2 habitants/km².
Dels 919 habitatges en un 32,1% hi vivien nens de menys de 18 anys, en un 60,2% hi vivien parelles casades, en un 10% dones solteres, i en un 26,9% no eren unitats familiars. En el 21,1% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,14.
Per edats la població es repartia de la següent manera: un 23,5% tenia menys de 18 anys, un 7,4% entre 18 i 24, un 33,5% entre 25 i 44, un 23,6% de 45 a 60 i un 12,1% 65 anys o més.
L'edat mediana era de 37 anys. Per cada 100 dones de 18 o més anys hi havia 90,7 homes.
La renda mediana per habitatge era de 71.083 $ i la renda mediana per família de 79.557 $. Els homes tenien una renda mediana de 50.457 $ mentre que les dones 41.420 $. La renda per capita de la població era de 31.187 $. Aproximadament el 3% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riverdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Riverdale». American Fact Finder. Oficina del Cens dels Estats Units, 12-01-2010.
# Paraná Clube

El Paraná Clube és un club de futbol brasiler de la ciutat de Curitiba a l'estat de Paranà.

## Història

El 19 de desembre de 1989 es fundà el Paraná Clube, després de la fusió dels clubs Esporte Clube Pinheiros (PR) i Colorado Esporte Clube.
El Colorado EC havia estat fundat el 29 de juny de 1971 com a resultat d'una altra fusió, en aquest cas de tres clubs: Britânia Sport Club, Palestra Itália FC i CA Ferroviario (fundat el 1930).
El Britânia s'havia fundat el 1914 com a resultat de la fusió del Leão FC i el Tigre FC. El Palestra Itália FC fou creat el 1920, de la mà de la colònia italiana i durant la Segona Guerra Mundial, amb la prohibició de l'ús de noms italianòfils, es va anomenar successivament Paranaense, Comercial, Palmeiras i de nou Palestra Itália un cop acabada la guerra.
Per la seva banda el Pinheiros es va anomenar successivament Savoia FC (1914, que el 1920 absorbí l'EC Agua Verde, un club fundat l'any 1915), EC Brasil (1942), EC Agua Verde el 1944 i finalment Pinheiros el 1971.
El 1991, dos anys després de la fundació del club, el Paraná guanyà el seu primer campionat paranaense. El 1992, el club guanyà el campionat brasiler de segona divisió, ascendint a primera. El 2000, repetí campionat en guanyar la Copa João Havelange, que substituí aquell any els campionats brasilers.
Els colors del club són el vermell, color del Colorado, el blau, color del Pinheiros, i el blanc, que lluïen ambdós clubs.

## Estadis

L'estadi del Paraná Clube és l'Estádio Durival Britto e Silva, també anomenat Vila Capanema, que sofrí una forta remodelació l'any 2006 assolint una capacitat de 20.083 espectadors. A més el club també disposa de l'Estádio Erton Coelho de Queiroz, conegut com a Vila Olímpica, amb capacitat per a 18.500 persones. També juga alguns partits a l'estadi Pinheirão amb capacitat per a 35.000.

## Palmarès

* 2 Campionat brasiler de segona divisió: 1992, 2000
* 7 Campionat paranaense: 1991, 1993, 1994, 1995, 1996, 1997, 2006

## Jugadors destacats

* Ricardinho
* Gralak
* Saulo
* Maurílio
* Régis
* Lúcio Flávio
* Hélcio
* Flávio

### Jugador amb més gols al club

* Saulo: 104 gols

### Jugador amb més partits al club

* Marcos: 365 partits

## Referències

* ↑ Enciclopédia do Futebol Brasileiro Lance Volume 1. Rio de Janeiro: Aretê Editorial S/A, 2001, p. 220–221. ISBN 85-88651-01-7.
* ↑ «Estat de Paranà State League - List of Champions». RSSSF, 13-04-2014. [Consulta: 1r juliol 2014].

## Enllaços externs

* Web oficial del club
# Riemenstalden

Riemenstalden és un municipi del cantó de Schwyz, situat al districte de Schwyz.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Riencourt-lès-Bapaume

Riencourt-lès-Bapaume és un municipi francès situat al departament del Pas de Calais i a la regió dels Alts de França. L'any 2007 tenia 33 habitants.

## Demografia
### Població

El 2007 la població de fet de Riencourt-lès-Bapaume era de 33 persones. Hi havia 12 famílies de les quals 4 eren unipersonals (4 homes vivint sols) i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 15 habitatges, 12 eren l'habitatge principal de la família i 3 estaven desocupats. Tots els 15 habitatges eren cases. Dels 12 habitatges principals, 9 estaven ocupats pels seus propietaris i 3 estaven llogats i ocupats pels llogaters; 2 tenien tres cambres, 3 en tenien quatre i 7 en tenien cinc o més. 9 habitatges disposaven pel capbaix d'una plaça de pàrquing. A 6 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Riencourt-lès-Bapaume el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 23 persones, 16 eren actives i 7 eren inactives. De les 16 persones actives 14 estaven ocupades (7 homes i 7 dones) i 2 estaven aturades (1 home i 1 dona). De les 7 persones inactives 2 estaven jubilades, 4 estaven estudiant i 1 estava classificada com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva, 1 d'una empresa de comerç i reparació d'automòbils, 1 d'una empresa de transport i 1 d'una empresa classificada com a «altres activitats de serveis».
L'únic servei als particulars que hi havia el 2009 era una perruqueria.
L'any 2000 a Riencourt-lès-Bapaume hi havia 3 explotacions agrícoles que ocupaven un total de 288 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Riencourt-lès-Bapaume a l'INSEE.
* Évolution et structure de la population Fitxa amb el detall de dades de Riencourt-lès-Bapaume a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Paisatge tectònic de Sardona

El paisatge tectònic de Sardona és un lloc natural situat a Suïssa al voltant del Piz Sardona i està inscrit com a Patrimoni de la Humanitat des de 2008.

## Referències

* ↑ Centre, UNESCO World Heritage. «Swiss Tectonic Arena Sardona» (en anglès). [Consulta: 18 febrer 2021].
# Parakramabahu VIII

Parakramabahu VII (o Vira Parakrama Bahu II) fou rei de Kotte (1484-1518). Era fill adoptiu de Parakramabahu VI i el seu nom original era Ambulugala Kuda Kumara. Va enderrocar al seu nebot Parakramabahu VII al que va derrotar a Inkendagania, entrant a la capital Kotte on va fer matar el rei i la seva família.
Tot i que va regnar durant vint anys els historiadors singalesos no diuen res sobre el seu regnat excepte que va tenir quatre prínceps i una princesa i una visita al Tosita de la que es dedueix que fou un budista creient i que hauria dedicat grans sumes al manteniment de la religió. En el seu regnat van arribar a l'illa els portuguesos que van desembarcar a Kolon Tota (Colombo) el 15 de novembre de 1505.
A la seva mort el va succeir el seu fill Dharma Parakrama Bahu IX (Parakramabahu IX)

## Vegeu també

* Colònia portuguesa de Ceilan

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Romeu de Corbera

Romeu de Corbera (Barcelona, ? - València, 1445) fou un almirall i general de l'Armada Reial del senyor rei d'Aragó
Acompanyà Martí l'Humà en la recuperació de l'illa de Sardenya el 1409 i com a pagament pels seus serveis fou nomenat mestre de l'orde de Montesa en 1410. Fou enviat a Sicília com a ambaixador de la Corona i el 1420 acompanyà Alfons el Magnànim, al davant d'una esquadra de galeres, en la seua marxa vers Sardenya, Sicília i Còrsega. El 1421 va capitanejar una esquadra de galeres que va derrotar els genovesos a la batalla de la Foç Pisana. El 1423 va intervenir també en el saqueig de Marsella i, de fet, les cadenes que tancaven aquest port encara es conserven a la capella del Sant Calze de la Seu de València. Fou nomenat Virrei i capità de València el 1429.

## Referències

* ↑ (castellà) Francisco de Vico, Quarta parte de la Historia General de la Isla, y Reyno de Santeña
* ↑ (castellà) Josep Ametller i Vinyas, Alfonso V de Aragón en Italia y la crisis religiosa del siglo XV, p.118-120

## Bibliografia

Gran Enciclopedia de la Comunidad Valenciana (2005): Volum V, veu: "Corberà, Romeu de". Editorial Prensa Ibérica.
# Riu Atchafalaya

El riu Atchafalaya (/əˌtʃæf.əˈlaɪ.ə/; Atchafalaya River) és un distributari del Mississipi i el Riu Roig del Sud, d'aproximadament uns 220 km de llarg, que discorre per la zona centre-sud de Louisiana (Estats Units). És navegable i un important canal de navegació industrial per a l'estat de Louisiana, i també el centre cultural del país Cajun. El manteniment dels rius com a canals navegables del Mississipi ha sigut un important projecte del Cos d'Enginyers de l'Exèrcit dels Estats Units durant tot un segle.
Naix prop de Simmesport en la confluència del riu Roig del Sud amb el Mississipi, on el Mississipi es connecta al Roig per la milla 7 (quilòmetre 11) del canal del riu Vell. Rep les aigües del riu Roig del Sud i part de les del Mississipi, que al seu torn segueix el seu canal principal pel sud-est. Forma meandres al sud com a canal del Mississipi, travessa dics i extenses vies fluvials, passada la ciutat Morgan, i desemboca en el golf de Mèxic, en la badia Atchafalaya, aproximadament 15 milles (25 km) al sud de Morgan. El riu està formant ara un nou delta en la badia: és l'únic lloc en la costa de Louisiana que està ampliant el seu terreny.

## Referències

* ↑ Moon Handbooks New Orleans: Including Cajun Country, Andrew Collins, 2007, p.324, webpage: Books-Google-FgC
* ↑ U.S. Geological Survey. National Hydrography Dataset high-resolution flowline data. The National Map Arxivat 29 de març de 2012 a Wayback Machine., consultat el 20 de juny de 2011
* ↑ "Atchafalaya River Navigation Book" (mapes), U.S. Army Corps of Engineers, Octubre de 2010, pàgina: MVN.

## Enllaços externs

* Cos d'Enginyers de l'Exèrcit dels Estats Units (anglès)
* USGS Infobank: Atchafalaya River (anglès)
* John McPhee: The Control of Nature - Atchafalaya (The New Yorker) (anglès)
# Partida del Matet

El Matet és una partida de terra del terme de Reus situada entre la Riera de la Beurada i el Barranc del Mas de Besora, damunt de la carretera de la Selva. Toca amb la Partida dels Estellers i de Montoliu, i amb els termes d'Almoster i la Selva. En el seu territori hi ha el Cementiri, i a Reus, quan es diu que algú fa cap al Matet vol dir que ha passat a l'altra vida. També hi ha alguna masia important, com el Mas del Senan.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 340. ISBN 8486387655.
# Partida del Burgaret

El Burgaret és una partida de terra del terme municipal de Reus, a la comarca catalana del Baix Camp. També se'n diu Brugaret.
És una partida gran i molt poblada, amb masos importants, com ara el del Ganset, de Bofill, del Caixés, del Nomdedéu i del Clariana, i on se segueix l'activitat agrícola de manera important. Queda limitada a l'oest pel Barranc del Cementiri, que la separa de la Partida de Rojals, i a l'est per la Riera de la Quadra, que la separa de la Grassa. Al nord, el Camí de Valls li fa de frontera amb Montoliu, i al sud té el Camí de Constantí, a l'altre cantó del qual s'entra a la partida de Quart.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 116. ISBN 8486387655.
# Rosendo Matienzo Cintrón

Rosendo Matienzo Cintrón (Luquillo, 22 d'abril de 1855 - 13 de desembre de 1913) va ser un advocat i polític porto-riqueny, membre de la Cambra de Representants de Puerto Rico. Va afavorir l'autonomia porto-riquenya quan Puerto Rico era una colònia espanyola. Després de la guerra hispano-estatunidenca, quan l'illa va ser cedida als Estats Units, va defensar l'estatut per Puerto Rico. El 1912, va fundar el primer partit polític porto-riqueny independentista, el Partit de la Independència.
Fill de l'espanyol Manuel Matienzo i la criolla Maria de la Cruz Cintrón Márquez, amb dotze anys, es va traslladar a Espanya per completar la seva educació en el Col·legi de Sant Isidor, de l'Institut de segon ensenyament de Lleida. El 1875, es va llicenciar en dret a la Universitat de Barcelona per després establir la seva residència i pràctica d'advocat al poble de Mayagüez. El 1885 va passar una temporada a la presó el 1885 després d'haver estat acusat de maçó.
El 1887, va participar en la constitució del Partit Autonomista i va formar part de la comissió que es va dirigir a Madrid per forjar un pacte per aconseguir l'autonomia de l'illa, que finalment es va aconseguir, amb el Partit Liberal Fusionista Espanyol de Práxedes Mateo Sagasta. El pacte es va ratificar el 1897, en una assemblea realitzada en el Teatre Municipal de San Juan però es va produir la divisió del Partit Autonomista.
Després del canvi de metròpoli el 1898, va afavorir la presència els Estats Units a Puerto Rico, i va ser elegit president de l'audiència de Ponce, càrrec que va ocupar fins al 1899. Va ingressar en el Partit Republicà (abans Partit Autonomista Pur o Ortodox), que va fundar José Celso Barbosa el 1899. Aquest últim aspirava a una eventual estaditat federada.
El 1900, després de l'aprovació de la Llei Foraker, va ser membre de Consell Executiu i de la Junta Insular d'instrucció. Al costat de Luis Muñoz Rivera i Manuel Zeno Gandia, entre d'altres, van crear el Partit Unió de Puerto Rico que rebutjava el règim colonial que s'havia establert sota la llei Foraker i amb qui va ser elegit membre de la Cambra de Representants el 1904, 1906 i 1908, i va ser president de la Cambra de 1905 a 1906. El 1912 va abandonar el partit i va fundar al costat d'Eugenio Benítez Castaño, el Partit de la Independència de Puerto Rico.
Va morir el 13 de desembre de 1913 al seu poble natal, Luquillo, on la plaça del municipi porta el seu nom.

## Referències

* 1 2 3 4 5 6 «Matienzo Cintrón, Rosendo» (en castellà). Enciclopedia Puerto Rico. Fundación puertorriqueña para las Humanidades. Arxivat de l'original el 2020-07-31. [Consulta: 4 gener 2020].
* ↑ «Biografías - Rosendo Matienzo Cintrón», 05-02-2008. Arxivat de l'original el 2008-02-05. [Consulta: 4 gener 2020].
* ↑ «Rosendo Matienzo Cintrón - Figuras Ilustres Puertorriqueñas». [Consulta: 4 gener 2020].
# Rosendo Hernández González

Rosendo Hernández González (Santa Cruz de La Palma, 1 de març de 1921 - Santa Cruz de La Palma, 3 d'agost del 2006), ha estat un dels futbolistes històrics del RCD Espanyol. Va ser internacional amb la selecció catalana i amb la selecció espanyola.

## Trajectòria

Els seus inicis van ser als clubs Unión i Fomento de l'illa de La Palma. Marxà a la Cultural Leonesa, on realitzà el servei militar, i breument a l'Atlético Aviación (1943-44). El mitja punta canari va disputar 129 partits amb la samarreta blanc i blava entre el 1944 i el 1950, i va marcar cinquanta-dos gols en els partits de Lliga, convertint-se en el sisè màxim golejador de la història del RCD Espanyol en la competició. Va formar part del primer equip blanc-i-blau des de la temporada 44-45 fins a la 49-50.
També va militar al Reial Saragossa (1950-52) i la UD Las Palmas (1952-1953), entre d'altres clubs.
Va ser quatre vegades internacional amb la selecció espanyola, participant en la Copa del Món de Futbol de 1950 al Brasil.
Va entrenar a l'equip de la UD Las Palmas en diverses etapes, i va assolir l'ascens a primera divisió la temporada 1963-64.

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* ↑ «Ayer en Las Corts». Mundo Deportivo, 24-02-1950. [Consulta: 20 desembre 2012].
* 1 2 «ROSENDO HERNÁNDEZ ENJUICIA...». Mundo Deportivo, 29-02-1968. [Consulta: 9 abril 2019].
* ↑ «ROSENDO HERNÁNDEZ». Mundo Deportivo, 21-12-1944. [Consulta: 9 abril 2019].
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Rosendo Hernández González a BDFutbol
* ↑ Rosendo Hernández González Fitxa com a entrenador a BDFutbol
# Riu Chalakudi

El riu Chalakudi és un curs d'aigua de Tamil Nadu i Kerala (en malayam Chalakudy Puzha).
Neix a les muntanyes Animailai i passa per Chalakudi (ciutat) al districte de Thrissur. És el cinquè riu de l'estat. La seva conca és de 1704 km² dels que més de 1400 són a Kerala. El seu curs és de 145 km. Les cascades d'Athirappilly i Vazhachal són en aquest riu. Al districte d'Ernakulam districte s'uneix al Periyar, i després desaigua a la mar.

## Referències

* Riu Chalakudi
* Study of rivers in Kerala Arxivat 2007-09-27 a Wayback Machine.
* Chalakudy River Protection Forum Arxivat 2008-10-15 a Wayback Machine.
# Riu Charles

El riu Charles (en anglès: Charles River) és un riu de l'estat de Massachusetts, als Estats Units, que flueix en direcció nord-est des del seu naixement a Hopkinton fins a arribar a l'oceà Atlàntical port de Boston, al golf de Maine. Té una longitud de 129 km i en el seu últim tram fa de frontera entre Boston (riba dreta) i Cambridge (riba esquerra). Els habitants originaris, els Massachusset l'anomenàven Quinobequin.
Creua 58 ciutats i la seva conca, molt urbanitzada, s'estén uns 798 km². El nivell de contaminació de les seves aigües l'ha fet objecte d'una atenció molt especial per part de les autoritats. Diversos campus universitaris ocupen aquestes dues ribes: Harvard, Universitat de Boston, Brandeis University i el prestigiós Massachusetts Institute of Technology.

## Bibliografia

* Inventing the Charles River, by Karl Haglund, MIT Press, 2003, in collaboration with the Charles River Conservancy.
* Gaining Ground: A History of Landmaking in Boston, by Nancy S. Seasholes, MIT Press, 2003.
* Omeros, by Derek Walcott, Faber and Faber (London), 1990. (Repeated references to the Charles river in descriptions of Boston life.)

## Referències

* ↑ «Charles River Watershed». The Charles River Watershed Association. Arxivat de l'original el 16 febrer 2013. [Consulta: 5 febrer 2013].
# Rozgrebli

Rozgrebli (en rus: Розгребли) és un poble de l'óblast de Kursk, a Rússia, segons el cens del 2010 tenia 263 habitants.

## Referències

* ↑ «Климат Курской области». trasa.ru. [Consulta: 30 maig 2021].
* ↑ «о.п. 25 км». railwayz.info. [Consulta: 30 maig 2021].
* ↑ «Постановление Администрации Курской области от 28.07.2006 N 76 (ред. от 16.09.2020) "Об утверждении Перечня автомобильных дорог общего пользования регионального и межмуниципального значения Курской области" (дата сохранения: 23.01.2021)». openstreetmap.org. [Consulta: 30 maig 2021].